تاریخده بوگون قیسی حادثه لر یوز بیرگن؟
14 نچی نوامبر 23 نچی عقرب
14 نچی نوامبر 1910 نچی ییل ایلک بار بیر اوچاق کیمه نینگ اوستیدن پرواز قیلگن.
یوجین الی نینگ رهبریتیده گی پروانه لیک اوچاق امریکا قوشمه ایالتلری نینگ دینگیز کوچلریگه باغلیغ "بیر منگام" آتیده گی کیمه دن پرواز قیلیب بو ساحه ده بیرینچی بولیب تاریخگه یازیلگن. بیرمنگام ایسه 25 متر اوزون لیگی ده گی اوچاق پیستی بیلن تاریخده گی ایلک قونلغه کیمه عنوانینی قولگه کیریتیب آلدی. الی هیده گن اوچاق کیمه دن پرواز قیلگندن کیین دینگیزنینگ تشقریسیگه باریب قونیش گه موفق بولگن ایدی.
14 نچی نوامبر 1914 نچی ییل ایلک ترک فلمی تصویرگه آلینیب باشلنگن. ایلک ترک سینما دایرکتری فواد اوزقینای ایلک ترک فلمی دیب اتلگن "ایاستیفونوس ده گی روس آبده سی نینگ یقیلیشی" آتیده گی فلم نی تصویرگه آلیش گه موفق بولگن.
14 نچی نوامبر 1950 نچی ییل اورخان ولی قانیق وفات ایتدی
مشهور ترک شاعر اورخان ولی قانیق، میه قانه تیب اوز حیاتینی یوقاتگن. 1932 نچی ییل استانبول ادبیات فاکولته سی فلسفه بولیمیده اوقیماقده ایکن، فاکولته نی ترک ایتیب، انقره مخابرات اداره سیده ایش آلگن. آرتیدن معارف وزیرلیگی ترجمه اداره سیده ایشله گن.
اورخان ولی قانیق اوز اورتاقلری اوکتای ریفاد و ملیح جودت بیلن بیرگه لیکده "غریب آقیمی" دیگن ینگی بیر ترک ادبیاتی حرکتینی باشله تگن دیر. او شعرلرینی قیسقه و آسان بی رتیل بیلن یازگن و بو یولده گی شعرلری، ادبیات علاقه منلری تامانیدن علاقه کورگن.
14 نچی نوامبر 1971 نچی ییل مارینر مریخ گه باریب اولتیرگن.
امریکا تامانیدن یوباریلگن مارینر 9 ، مریخ سیاره سیگه باریب اولتیردی و باشقه بیر سیاره گه بارگن ایلک فضا واسطه سی بولیب تاریخ گه ثبت بولدی. قیزیل سیاره دن دنیاگه 7329 قطعه تصویر یوبارگن و بونینگ سایه سیده مریخ ده گی تیشیک، ولقان و صحرالر توغریسیده ایلک بار معلومات قولگه کیریتلگن بولدی.
azb_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab